सेंसेक्स 183 अंक गिरकर 59,727 पर बंद हुआ, अडाणी ग्रुप के 10 में से 9 शेयर लुढ़के
BSE NSE Sensex Today, Stock Market Latest Updates;  आज यानी मंगलवार (18 अप्रैल) को भारतीय शेयर बाजार में तेजी देखने को मिल रही है। सेंसेक्स 81 अंक की तेजी के साथ 59,991 के स्तर पर खुला।
आज यानी मंगलवार (18 अप्रैल) को लगातार दूसरे दिन भारतीय शेयर बाजार में गिरावट देखने को मिली। सेंसेक्स 183 अंक गिरकर 59,727 के स्तर पर बंद हुआ। निफ्टी भी 46 अंक लुढ़का। यह 17,660 के स्तर पर बंद हुआ। सेंसेक्स के 30 शेयरों में से 15 शेयरों में तेजी और 15 में गिरावट देखने को मिली। 
आईटी और फार्मा शेयरों में तेजी
आज के ट्रेड में IT, फार्मा, मेटल्स, हेल्थकेयर सेक्टर के शेयरों में तेजी रही। एनर्जी, FMCG, कंज्यूमर ड्यूरेबल्स, ऑयल एंड गैस जैसे सेक्टर के शेयरों में गिरावट देखने को मिली है। मिडकैप और स्मॉलकैप इंडेक्स में अच्छी तेजी देखने को मिली है।
अडाणी ग्रुप के 10 में से 9 शेयरों में गिरावट
आज के कारोबार में अडाणी ग्रुप के 10 शेयरों में से 9 में गिरावट और सिर्फ 1 में तेजी देखने को मिली है। ग्रुप की फ्लैगशिप कंपनी अडाणी एंटरप्राइजेज के शेयर में 1.80% की गिरावट रही। अंबुजा सीमेंट का शेयर 2.18% लुढ़का। वहीं अडाणी टोटल गैस के शेयर में 0.22% की तेजी रही।
एवालॉन टेक्‍नोलॉजीज की लिस्टिंग हुई
एवालॉन टेक्‍नोलॉजीज (Avalon Technologies) के शेयरों की लिस्टिंग हो गई है। एवलॉन टेक्नोलॉजीज का शेयर 431 रुपए पर लिस्ट हुआ है। इसका इश्यू प्राइस 436 रुपए प्रति शेयर था। यह IPO 2.21 गुना सब्सक्राइब हुआ था। ये 38.55 रुपए या 8.84% नीचे 397.45 रुपए पर बंद हुआ।
कल विदेशी निवेशकों ने की बिकवाली
सोमवार को लगातार 10 दिनों की खरीदारी के बाद विदेशी संस्थागत निवेशकों (FII) ने कैश मार्केट में 533 करोड़ रुपए के शेयर बेचे। अप्रैल महीने में अब तक विदेशी निवेशकों ने कुल 4,427 करोड़ रुपए की खरीदारी की है। जबकि, कल घरेलू संस्थागत निवेशकों (DII) ने कल कैश मार्केट में 270 करोड़ रुपए के शेयर खरीदे। घरेलू संस्थागत निवेशकों ने इस महीने अब तक कुल 2,414 करोड़ रुपए की बिकवाली की है।
कल शेयर बाजार में रही थी गिरावट
इससे पहले कल यानी सोमवार (17 अप्रैल) को भारतीय शेयर बाजार में बड़ी गिरावट देखने को मिली थी। सेंसेक्स 520 अंक की गिरावट के साथ 59,910 के स्तर पर बंद हुआ था। निफ्टी भी 121 अंक की गिरावट के साथ 17,706 के स्तर पर बंद हुआ था। सेंसेक्स के 30 शेयरों में से 18 शेयरों में तेजी और 12 में गिरावट देखने को मिली थी।
